fr da da nn en da da da da da da da nl da de hu da da da en de sv en de da de da sv de da da da en en da da da da da da en en en da da sv da da de da da sv de da fr de da nb nb da da pt es es en en da da da da da sv da da da de en da de en da nb da en nl en fr es da de da ms fr it da ru da es en tr en es da da tr nl tr da da en da en
Trapholt ∕ Udstillinger ∕ Michael Geertsen – EKKO
Gennem mere end 25 år, har keramikeren Michael Geertsen modelleret, modificeret og mestret leret i forskellige former og udtryk.
Michael Geertsen er inspireret af keramikkens traditionelle formgivning, glasurer og teknikker, når han sammensætter og vrider keramikkens historiske arketyper i moderne skulpturelle konstellationer. Michael Geertsens værker bevæger sig mellem den frie formgivning, det klassiske design samt det eksperimenterende og kontroversielle kunsthåndværk.
Udstillingen Michael Geertsen – EKKO præsenterer et tematisk udsnit af 25 års kunstnerisk virke manifesteret i udvalgte keramiske unikaværker, prototyper, skitser og tegninger.
Udstillingen tematiserer Michael Geertsens omfattende æuvre med værker, der gensidigt fremkalder et æstetisk ekko mellem Michael Geertsens eget udtryk og vores fælles historie inden for kunsthåndværk. Gennem overskrifterne: Animation, Historie, Dekonstruktion og Design udfoldes Michael Geertsens mangfoldige virke, der positionerer sig i krydsfeltet mellem kunst og design.
Michael Geertsen (1966) er udlært som pottemager i 1988 og uddannet fra Designskolen, Afd. for Industrielt Design i København i 1993. Han har udstillet på gallerier og museer i bl.a. Danmark og USA. I 2012 skabte han en monumental permanent installation på Victoria and Albert Museum i London. Hans værker indgår i samlinger på bl.a. Te Metropolitan Museum of Art, Museum of Arts and Design i New York samt Designmuseum Danmark. Derudover har han skabt brugskeramik og designobjekter i samarbejde med bl.a. Kähler, Muuto og Fritz Hansen.
“Der er vildskab, glasurglæde, pottemagerkunst og kulturhistorie af dimensioner. Han klæder dansk keramik, og hans værker klæder I den grad Trapholt”
“Keramisk kunst I superklasse på Trapholt. Michael Geertsen giver sin genre et helt nyt niveau på kunstmuseet Trapholts catwalk”
Erik A. Frandsen – Giottos metode
+45 76 30 05 30
Dette felt er til validering og bør ikke ændres.